02016R2374 — FI — 01.01.2017 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) 2016/2374, annettu 12 päivänä lokakuuta 2016, tiettyjen pohjakalakantojen kalastuksia lounaisilla vesialueilla koskevasta poisheittämissuunnitelmasta (EUVL L 352 23.12.2016, s. 33)

Muutettu:









▼B

KOMISSION DELEGOITU ASETUS (EU) 2016/2374,

annettu 12 päivänä lokakuuta 2016,

tiettyjen pohjakalakantojen kalastuksia lounaisilla vesialueilla koskevasta poisheittämissuunnitelmasta







1 artikla

Purkamisvelvoitteen soveltaminen

Asetuksen (EU) N:o 1380/2013 15 artiklan 1 kohdassa säädettyä purkamisvelvoitetta sovelletaan ICES-suuralueilla VIII, IX, ja X sekä CECAF-alueilla 34.1.1, 34.1.2 ja 34.2.0 tämän asetuksen liitteessä säädetyissä kalastuksissa.

2 artikla

Eloonjäämisasteeseen perustuva vapautus

1. Asetuksen (EU) N:o 1380/2013 15 artiklan 4 kohdan b alakohdassa säädettyä vapautusta purkamisvelvoitteesta lajeilla, joiden osalta on tieteellistä näyttöä korkeasta eloonjäämisasteesta, sovelletaan trooleilla (pyydyskoodit ( 1 ): OTB, OTT, PTB, TBN, TBS, TB, OT, PT ja TX) ICES-suuralueilla VIII ja IX pyydettyyn keisarihummeriin (Nephrops norvegicus).

2. Jäsenvaltioiden, joilla on välitöntä kalastuksenhoitoetua lounaisilla vesillä, on toimitettava lisää 1 kohdassa säädettyä vapautusta tukevaa tieteellistä tietoa viimeistään 1 päivänä toukokuuta 2017. Tieteellis-teknis-taloudellinen kalastuskomitea (STECF) arvioi toimitetun tieteellisen tiedon viimeistään 1 päivänä syyskuuta 2017.

3 artikla

De minimis -poikkeukset

1. Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, seuraavat määrät saa heittää pois:

a) kummeliturskaa (Merluccius merluccius) enintään seitsemän prosenttia vuonna 2017 ja kuusi prosenttia vuonna 2018 lajia trooleilla (pyydyskoodit: OTT, OTB, PTB, OT, PT, TBN, TBS, TX, SSC, SPR, TB, SDN, SX ja SV) ICES-suuralueilla VIII ja IX pyytävien alusten kyseisen lajin vuotuisesta kokonaissaaliista;

b) merianturaa (Solea solea) enintään viisi prosenttia lajia puomitrooleilla (pyydyskoodi: TBB) ja pohjatrooleilla (pyydyskoodit: OTB, OTT, PTB, TBN, TBS, TB, OT, PT ja TX) ICES-alueilla VIIIa ja VIIIb pyytävien alusten kyseisen lajin vuotuisesta kokonaissaaliista;

c) merianturaa (Solea solea) enintään kolme prosenttia lajia riimuverkoilla ja tavallisilla verkoilla (pyydyskoodit: GNS, GN, GND, GNC, GTN, GTR ja GEN) ICES-alueilla VIII a ja VIII b pyytävien alusten kyseisen lajin vuotuisesta kokonaissaaliista.

2. Jäsenvaltioiden, joilla on välitöntä kalastuksenhoitoetua lounaisilla vesillä, on toimitettava komissiolle ennen 1 päivää toukokuuta 2017 lisätietoja poisheittämisistä sekä muu mahdollinen asiaankuuluva tieteellinen tieto, joka tukee 1 kohdan a alakohdassa säädettyä poikkeusta. Tieteellis-teknis-taloudellinen kalastuskomitea (STECF) arvioi kyseiset tiedot ennen 1 päivää syyskuuta 2017.

4 artikla

Alukset, joihin sovelletaan purkamisvelvoitetta

Jäsenvaltiot vahvistavat tämän asetuksen liitteessä säädettyjen kriteerien mukaisesti alukset, joihin purkamisvelvoitetta kussakin yksittäisessä kalastuksessa sovelletaan.

Aluksiin, joihin sovellettiin tietyissä kalastuksissa purkamisvelvoitetta vuonna 2016, on sovellettava edelleen purkamisvelvoitetta kyseisissä kalastuksissa.

Asianomaisten jäsenvaltioiden on toimitettava komissiolle ennen 31 päivää joulukuuta 2016 suojattua unionin kalastuksenvalvonnan verkkosivustoa käyttäen luettelo aluksista, jotka 1 kohdan nojalla on vahvistettu kunkin liitteessä esitetyn kalastuksen osalta. Niiden on pidettävä luettelot ajan tasalla.

5 artikla

Kumoaminen

Kumotaan delegoitu asetus (EU) 2015/2439.

6 artikla

Voimaantulo

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivän tammikuuta 2017 ja 31 päivän joulukuuta 2018 välisenä aikana.

Asetuksen 4 artiklaa sovelletaan asetuksen voimaantulopäivästä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE

Kalastukset, joihin sovelletaan purkamisvelvoitetta







1. Merianturan (Solea solea) kalastukset Kalastusalueet Pyydyskoodi Pyydyksen kuvaus Silmäkoko Purkamisvelvoite ICES-alueet VIIIa, b, d ja e OTB, OTT, PTB, TBN, TBS, TB, OT, PT, TX Kaikki pohjatroolit Silmäkoko 70–100 mm Kaikki merianturasaaliit TBB Kaikki puomitroolit Silmäkoko 70–100 mm GNS, GN, GND, GNC, GTN, GTR, GEN Kaikki riimuverkot ja tavalliset verkot Silmäkoko ≥ 100 mm







2. Merianturan (Solea solea) ja punakampelan (Pleuronectes platessa) kalastukset Kalastusalueet Pyydyskoodi Pyydyksen kuvaus Silmäkoko Purkamisvelvoite ICES-alue IXa GNS, GN, GND, GNC, GTN, GTR, GEN Kaikki riimuverkot ja tavalliset verkot Silmäkoko ≥ 100 mm Kaikki meriantura- ja punakampelasaaliit







3. Kummeliturskan (Merluccius merluccius) kalastukset Kalastusalueet Pyydyskoodi Pyydyksen kuvaus Silmäkoko Purkamisvelvoite ICES-alueet VIIIa, b, d ja e OTT, OTB, PTB, SDN, OT, PT, TBN, TBS, TX, SSC, SPR, TB, SX, SV Kaikki pohjatroolit ja nuotat Silmäkoko ≥ 100 mm Kaikki kummeliturskasaaliit LL, LLS Kaikki pitkäsiimat Kaikki GNS, GN, GND, GNC, GTN, GEN Kaikki tavalliset verkot Silmäkoko ≥ 100 mm ICES-alueet VIIIc ja IXa OTT, OTB, PTB, OT, PT, TBN, TBS, TX, SSC, SPR, TB, SDN, SX, SV Kaikki pohjatroolit ja nuotat Alukset, jotka täyttävät seuraavat kriteerit: 1. Silmäkoko ≥ 70 mm 2. Kummeliturskan purettu kokonaissaalis kaudella 2014/2015 (1) on yli 5 % kaikkien lajien puretusta saaliista ja yli 5 tonnia Kaikki kummeliturskasaaliit GNS, GN, GND, GNC, GTN, GEN Kaikki tavalliset verkot Silmäkoko 80–99 mm LL, LLS Kaikki pitkäsiimat Koukkukoko: suurempi kuin pituus 3,85 cm +/– 1,15 cm ja leveys 1,6 cm +/– 0,4 cm (1) Viitejakso päivitetään tulevien vuosien osalta. Vuoden 2018 viitejaksona on kausi 2015 ja 2016 ja vuoden 2019 viitejaksona kausi 2016 ja 2017.







4. Merikrotin (Lophiidae) kalastukset Kalastusalueet Pyydyskoodi Pyydyksen kuvaus Silmäkoko Purkamisvelvoite ICES-alueet VIIIa, b, d ja e GNS, GN, GND, GNC, GTN, GEN Kaikki tavalliset verkot Silmäkoko ≥ 200 mm Kaikki merikrottisaaliit ICES-alueet VIIIc ja IXa GNS, GN, GND, GNC, GTN, GEN Kaikki tavalliset verkot Silmäkoko ≥ 200 mm Kaikki merikrottisaaliit







5. Keisarihummerin (Nephrops norvegicus) kalastukset Kalastusalueet Pyydyskoodi Pyydyksen kuvaus Silmäkoko Purkamisvelvoite ICES-alueet VIIIa, b, d ja e (ainoastaan toiminnallisten yksiköiden sisällä) OTB, OTT, PTB, TBN, TBS, TB, OT, PT, TX Kaikki pohjatroolit Silmäkoko ≥ 70 mm Kaikki keisarihummerisaaliit ICES-alueet VIIIc ja IXa (ainoastaan toiminnallisten yksiköiden sisällä) OTB, PTB, OTT, TBN, TBS, OT, PT, TX TB Kaikki pohjatroolit Silmäkoko ≥ 70 mm Kaikki keisarihummerisaaliit







6. Mustahuotrakalan (Aphanopus carbo) kalastukset Kalastusalueet Pyydyskoodi Pyydyksen kuvaus Silmäkoko Purkamisvelvoite ICES-alueet VIIIc, IX, X ja CECAF-alue 34.1.2 LLS, DWS Syvänmeren ankkuroidut pitkäsiimat — Kaikki mustahuotrakalasaaliit







7. Pilkkupagellin (Pagellus bogaraveo) kalastukset Kalastusalueet Pyydyskoodi Pyydyksen kuvaus Silmäkoko Purkamisvelvoite ICES-suuralue IX LLS, DWS Syvänmeren ankkuroidut pitkäsiimat Koukkukoko: suurempi kuin pituus 3,95 cm ja leveys 1,65 cm Kaikki pilkkupagellisaaliit